open-index/open-wikipedia-markdown huggingface dataset:
Erhvervsstyrelsen

**Erhvervsstyrelsen** er et dansk direktorat under Erhvervs- og Vækstministeriet.

Direktoratet ble dannet den 1. januar 2012 gjennom en sammenslåing av Erhvervs- og Selskabsstyrelsen med deler av Erhvervs- og Byggestyrelsen samt IT- og Telestyrelsen.

Arbeidsområdene er næringsutvikling og -regulering, tele- og internettregulering, samt virksomhetsregistrering. Betina Hagerup er Erhvervsstyrelsens direktør.

Erhvervsstyrelsen har ca. 550 medarbeidere.

## Referanser


## Eksterne lenker
*
Rogerstoppane

**Rogerstoppane** er en gruppe fjelltopper i den sørlige delen av Sør-Rondane i Dronning Maud Land. De ligger sørvest for Dufekfjellet, og høyeste topp måler 2788 moh.

Området ble fotografert fra fly under Operasjon Highjump i 1946–47. Kart over området, basert på de amerikanske flyfotografiene, ble utarbeidet av norske kartografer i 1957. Toppene er oppkalt etter orlogskaptein William J. Rogers Jr., US Navy, som var fartøysjef for en av de tre flybesetningene under Operasjon Highjump.

## Se også
*Liste over fjell i Dronning Maud Land

## Referanser
Bernt Grimstvedt

**Bernt Grimstvedt** (født 20. februar 1959) er en norsk sjøforsvarsoffiser. Han var generalinspektør for Sjøforsvaret fra 2011 til 2014.

Grimstvedt er opprinnelig kystartillerist. Han har Befalsskolen for Kystartilleriet og har gått ved Militärhögskolan i Sverige og ved den norske Forsvarets høgskole.

Fra 2006 til 2011 var han sjef for Sjøforsvarets skoler. Grimstvedt ble utnevnt til  generalinspektør for Sjøforsvaret i statsråd 20. mai 2011. Han ble samtidig forfremmet fra flaggkommandør til kontreadmiral. Grimstvedt fikk avløsning som generalinspektør 31. mars 2014.

Grimstvedt har Forsvarsmedaljen med laurbærgren, Forsvarsmedaljen med en stjerne, Sjøforsvarets vernedyktighetsmedalje med tre stjerner, Det frivillige Skyttervesens hederstegn og NATO-medaljen.

Bernt Grimstvedt er sønn av Bjarne Grimstvedt, som var generalinspektør for Sjøforsvaret i perioden fra 1983 til 1989.

## Referanser
La Flèche Wallonne 2013

**La Flèche Wallonne 2013** var den 77. utgaven av sykkelrittet La Flèche Wallonne. Rittet gikk over 194 km den 17. april. Det er det 12. arrangementet på UCI WorldTour 2013. 

I tillegg til de 19 UCI WorldTourlagene var de profesjonelle kontinentallagene Accent.Jobs-Wanty, Team Colombia, Crelan-Euphony, IAM Cycling, Sojasun og Topsport Vlaanderen-Baloise invitert til å delta.
## Resultater

## Eksterne lenker
*
Rita Hirsum Lystad

**Rita Hirsum Lystad** (født 30. september 1963) er en norsk lokalpolitiker for Arbeiderpartiet. Hun fikk vervet som varaordfører i Frogn kommune etter kommunevalget i 2011 og blei gjenvalgt i 2015 og 2019. Hun blei valgt inn i kommunestyret i 2007. Fra 2011 er hun 6. vararepresentant til Stortinget for Arbeiderpartiet i Akershus. 

Lystad er utdanna kjemiker og arbeider fra 2006 som direktør i Studentsamskipnaden i Østfold.

## Referanser
Ragnhild Bergheim

**Ragnhild Synnøve Bergheim** (født 1962) er en norsk politiker (Ap). Hun var ordfører i Lørenskog kommune fra 2015 til 2023. I 2025 ble hun valgt inn som stortingsrepresentant fra Akershus.

Hun har sittet i Lørenskog kommunestyre fra 2007 til 2025, der hun ble valgt som varaordfører etter kommunevalget i 2007 og ble gjenvalgt som varaordfører i 2011. Hun ble valgt som ordfører etter kommunevalget i 2015 og ble gjenvalgt som ordfører i 2019.
Etter kommunevalget i 2023 ble Amine Mabel Andresen fra Høyre ny ordfører i Lørenskog, da borgerlig side bestående av Høyre, Fremskrittspartiet, Venstre, Senterpartiet og Kristelig Folkeparti hadde et klart flertall. Bergheim ble da et vanlig kommunestyremedlem frem til Stortingsvalget 2025, der hun ble valgt inn som stortingsrepresentant fra Akershus.

Hun har tidligere arbeidet i firmaet AstraZeneca.

## Stortingskomiteer
* 2025–2029: Medlem av Helse- og omsorgskomiteen

## Referanser
Hans Thue

**Hans Thue** (født 30. november 1955) er en norsk lokalpolitiker for Arbeiderpartiet. Han var ordfører i Nannestad kommune fra 2015 til 2023. 

Thue var varaordfører i perioden 2011 til 2015, og hadde sittet ytterligere to perioder som medlem av Nannestad kommunestyre før dette.

## Referanser


## Eksterne lenker
* Ordførerens side. Nannestad kommune.
John Rognstadtangen

**John Rognstadtangen** (født 4. oktober 1947) er en norsk lokalpolitiker for Arbeiderpartiet. Han var varaordfører i Hurdal kommune fra 2011 til 2015. Han er pensjonist, men har tidligere arbeidd med IT, blant annet i Forsvaret.

## Referanser
Geir Roger Borgedal

**Geir Roger Borgedal** (født 16. september 1968) er en norsk politiker for Arbeiderpartiet. 

Han var varaordfører i Ringsaker kommune fra 2011 til 2019. Fra 2017 til 2021 var han Arbeiderpartiets fjerde vararepresentant til Stortinget fra Hedmark, og fra 2021 femte vararepresentant. 

Borgedal arbeider som forretningsfører i Fellesforbundet avdeling 103 (Ringsaker).

## Referanser


## Kilder
* TV2s velgerguide; besøkt 12. april 2013.

## Eksterne lenker
*
Adelaide di Borgogna

***Adelaide di Borgogna, ossia Ottone, re d'Italia*** (***Adelaide av Burgund, eller Otto, konge av Italia***) er en  opera i to akter komponert av Gioachino Rossini (med bidrag av Michele Carafa) til en libretto av Giovanni Schmidt. Den hadde urpremiere i Teatro Argentina i Roma 27. desember 1817.

## Roller

## Innspillinger

## Referanser


## Kilder
*Holden, Amanda (Ed.), *The New Penguin Opera Guide*, New York: Penguin Putnam, 2001. ISBN 0-14-029312-4
*Osborne, Charles, *The Bel Canto Operas of Rossini, Donizetti, and Bellini*, Portland, Oregon: Amadeus Press, 1994  ISBN 0-931340-71-3
*Osborne, Richard, *Rossini*, Ithaca, New York: Northeastern University Press, 1990 ISBN 1-55553-088-5  ISBN 1-55553-088-5

## Eksterne lenker
Casaglia, Gherardo (2005). "27 dicembre 1817". Almanacco Amadeus (italiensk)
Harald Romstad

**Harald Romstad** (født 29. juni 1952, død 30. juni 2018) var en norsk lokalpolitiker for Arbeiderpartiet. Han var medlem av kommunestyret i Løten kommune fra 1999 til 2015. Han var varaordfører fra 2011.  

Romstad arbeidet som amanuensis ved avdeling for økonomi, samfunnsfag og informatikk på Høgskolen i Hedmark i Rena. En periode var han rektor/dekan. Han var sentral i arbeidet med å gjøre Rena-avdelinga til en pioner innen nettundervisning.  

Romstad var aktiv i det lokale idrettslivet, og i mange år satt han som leder av Region Innlandet i Norges Håndballforbund.  

Romstad døde 30. juni 2018 etter lang tids kamp mot kreft. 

## Referanser
Tour de France 1960

**Tour de France 1960** var den 47. utgaven av sykkelrittet Tour de France og den ble avholdt fra 26. juni til 17. juli 1960. Rittet besto av 21 etapper med totalt lengde på 
4 173 km. Gjennomsnittsfarten var 37.210 km/h, noe som var ny rekord.

## Gjennomføringen av rittet
Rittet ble vunnet av italieneren Gastone Nencini, som vant uten å vinne en eneste etappe. Han vant med en margin på 5 minutter til sin lagkamerat og landsmann Graziano Battistini, og på tredjeplass om Jan Adriaensens drøye 10 minutter bak. 

### Endringer fra 1959
I tidligere år hadde det alltid vært kort avstand mellom målby og startby mellom etappene. I 1960 kom det første unntaket etter den 9. etappen, da rytterne måtte ta tog mellom Bordeaux og Mont de Marsan. For første gang siden 1938 fikk det tyske laget tillatelse til å stille på start igjen. 

## Etapper

## Etappe for etappe

;Fotnoter


## Resultater
### Sammenlagt

### Poengkonkurransen

### Klatrekonkurransen

### Lagkonkurransen

### Mest offensive rytter
Franskmannen Jean Graczyk ble kåret til rittets mest offensive rytter. 

## Referanser


## Eksterne lenker
* RittInfo Tour de France 1960
* Historie Tour de France
Heidi E. Finstad

**Heidi Elisabeth Finstad** (født 15. mai 1968) (også ***Heidi Kielland*** og ***Heidi Finstad Kielland***) er en norsk næringslivsleder og lokalpolitiker for Arbeiderpartiet i Rælingen kommune. 

Hun var gruppeleder for partiet fra 2007 og overtok høsten 2009 vervet som varaordfører. Hun blei gjenvalgt etter kommunevalget i 2011 og igjen i 2015. Etter valget i 2019 overtok Senterpartiet dette vervet, men Finstad fortsatte som medlem av kommunestyret.

Finstad har hatt flere jobber i byggenæringen. I 2011 blei hun fabrikksjef ved Weber Leca Lillestrøm. 1. august 2013 tiltrådte hun som administrerende direktør i bransjeorganisasjonen Treindustrien.

Finstad er utdanna fiskeriøkonom og har i tillegg en mastergrad i personalledelse fra Universitetet i Nordland.

## Referanser
Eva Søgnebotten

**Eva Søgnebotten** (født 1961) er en norsk lokalpolitiker for Arbeiderpartiet. 

Hun var varaordfører i Stange kommune fra 2011 til 2015.. Den påfølgende perioden (2015–2019) var hun leder av planutvalget i kommunen. Hun trakk seg fra politikken etter å ha blitt foreslått på usikker plass til 2019-valget. 

Søgnebotten er tilknyttet firmaet BeNow. Før dette jobba hun ti år som jurist i Forsvaret og var blant annet prosjektleder for makeskiftet da Rena leir og Rødsmoen øvingsområde blei etablert. 

## Referanser


## Eksterne lenker
*
Stalingrad (album)

***Stalingrad*** er det trettende studioalbumet til det tyske heavy metal-bandet Accept og oppfølgeren til  *Blood of the Nations*, som var debuten for Mark Tornillo som vokalist. Albumet fikk 81.-plass som beste plassering på de amerikanske salgslistene, og fikk to uker på VG-lista med 22.-plass som beste plassering.

## Sporliste

## Besetning
*Mark Tornillo – vokal
*Wolf Hoffmann – gitar
*Herman Frank – gitar
*Peter Baltes – bass og vokal
*Stefan Schwarzmann – trommer

## Referanser
Hilde Riseng

**Hilde Kari Riseng** (født 1956) er en norsk lokalpolitiker for Arbeiderpartiet. Hun var varaordfører i Våler kommune i daværende Hedmark fylke fra 2011. Ved valget i 2015 var hun partiets ordførerkandidat, men nådde ikke opp.

Fra 2010 var Riseng organisasjonssekretær i NTL Forsvar, Norsk Tjenestemannslags avdeling for forsvarsansatte.

## Referanser
Slips (2007-album)

***Slips*** er et musikkalbum med punkbandet Slips, utgitt i 2007. Albumet er innspilt i Whorehouse Studio, Oslo i mars 2007.

## Sporliste

# «Falske forventninger»
# «Verden er som ei maurtue»
# «Vår tids barn»
# «U hjælp»
# «Reklamens makt»
# «Storby»
# «Ta sjansen»
# «Gamlinga må vekk»
# «Slakteriet ut av Jessheim»
# «Militær & politikk»
# «All This and More»
# «Jeg er lei»
# «Arbeidsløs»
Finn Jacobsen

**Finn Jacobsen** (født 19. april 1898, død 25. november 1966) norsk forretningsmann og vernepliktig major, aktiv i motstandsarbeidet under andre verdenskrig og arbeidet også for den britiske etterretningsorganisasjonen Secret Intelligence Service (SIS, også kjent som MI6). Finn Jacobsen var fetter av Hans Ringvold, også han aktiv motstandsmann og i eksil i Sverige mot slutten av andre verdenskrig.
Finn Jacobsen hadde britisk kone, drev et kullimportfirma, var vernepliktig kaptein i hæren og kompanisjef ved Angrepet på Norge i 1940.Under felttoget i Norge var han kompanisjef for 8 kompani (Mitraljøsekompaniet) i Bataljon Hermansen. Jacobsen flyktet til Sverige i september 1941 og var resten av krigen i eksil i Stockholm. Jacobsen arbeidet med samarbeidsoperasjoner mellom britene og den norske legasjonens militærkontor 4 (Mi4) og samarbeidet der blant annet sammen med Kai Holst. Det var Finn Jacobsen som satte Holst i forbindelse med den britiske e-tjenesten (SIS).

I november 1944 ble Jacobsen arrestert av det svenske sikkerhetspolitiet Säpo, anklaget for ulovlig etterretningsvirksomhet for Norge og Storbritannia, rettet mot Tyskland.

Etter andre verdenskrigs slutt fortsatte Jacobsen som vernepliktig major i det norske forsvaret, drev eget firma spesialisert på telling av mynter for banker og bodde på Bygdøy til sin død i 1966.

## Referanser


## Litteratur
* Tore Pryser: *Fra varm til kald krig : etterretningskuppet på Lillehammer i frigjøringsdagene 1945 og et mulig mord*. Oslo, Universitetsforlaget, 1994 ISBN 82-00-21942-9
* Tore Pryser: *Svik og gråsoner: Norske spioner under 2. verdenskrig*, Spartacus forlag, Oslo 2010 ISBN 9788243005075
Live Blitz

***Live Blitz*** er et livealbum med Svart Framtid, utgitt i 1984. Albumet er innspilt live på Blitz i Oslo 23. desember 1984.

## Sporliste

# «Til lykke med dagen»
# «Snuteterror»
# «Hatt»
# «Bomba kommer»
# «Skriket»
# «Religiøs terror»
# «Tror det blir bedre»
# «Snutesvin»
# «Systematisk»
# «Skyggene»
# «Disiplin»
# «Indoktrinert»
# «1945»
# «Fasist land»
# «17 milliarder»
# «Dicks hate politiet»
# «Rølpevise»

## Eksterne lenker
Barre

**Barre** kan referere til
* Barre (metall) – til teknisk bruk
* Barre (Vermont) – by i USA
* Jacques-Jean Barre – Fransk kunstner og gravør (1793–1855) 
* Jean-Auguste Barre – Fransk kunstner og gravør (1811–1896)
* Albert Désiré Barre – Fransk kunstner og gravør (1818–1878) 
* Siad Barre (1919–1995) – hersker over Somalia mellom 1969 og 1991
Faust (Spohr)

***Faust*** er en opera av den tyske komponisten Louis Spohr. Librettoen av Josef Karl Bernard, er basert på legenden om Faust; men den er ikke påvirket av Goethes Faust, selv om *Faust I: Faust. Eine Tragödie* hadde blitt utgitt i 1808. I stedet bygger Carl Bernards libretto hovedsakelig på skuespill og dikt om Faust av Maximilian Klinger og Heinrich von Kleist. Spohrs *Faust* er et viktig verk i historien til den tysk romantisk opera.

## Oppføringshistorie
Spohr hadde forlatt sitt engasjement ved hoffet i Gotha og fått en post i Wien ved Theater An der Wien, som nylig var blitt kjøpt av grev Ferdinand Palffy von Erdöd. Han komponerte operaen på mindre enn fire måneder mellom mai og september 1813, men han hadde vanskeligheter med grev Palffy som blandet seg inn i forbindelse med å få den satt opp i Wien. Selv om han i skjul tok med seg manuskriptet til Giacomo Meyerbeer, som spilte den, samtidig som Spohr sang— supplert med plystring utenfor hans stemmeleie— var det ikke før Carl Maria von Weber viste interesse for verket at det fikk sin premiere. Weber dirigerte den første oppsetningen av *Faust* på Ständetheater, Praha 1. september 1816. Meyerbeer introduserte det i Berlin.

Opprinnelig var operaen et *[[syngespill]]* i to akter. I 1851 gjorde Spohr om stykket til en grand opéra i tre akter, i det han erstattet tale med resitativ. Denne versjonen (i italiensk oversettelse) fikk premiere i Royal Italian Opera, Covent Garden, London 15. juli 1852. Bielefeld Opera gjenoppdaget *Faust* i 1993 i den første oppsatte produksjonen på verdensbasis siden 1931. Dirigert av Geoffrey Moull og regissert av Matthias Oldag, ble operaen fremført 8 ganger og det ble etterhvert gjort opptak for CPO.

## Roller

## Synopsis
Faust slites mellom sin kjærlighet til den unge Röschen og hans begjær for Kunigunde, forloveden til grev Hugo. Han inngår en  pakt med djevelen Mefistofeles som gjør det mulig for ham å redde Kunigunde fra klørne til den onde ridderen Gulf. Faust får en kjærlighetstrylledrikk fra heksen Sycorax som han gir til Kunigunde under bryllupsfeiringen. Rasende over den plutselige lidenskap bruden hans viser for Faust, utfordrer grev Hugo ham til en duell. Faust dreper Hugo og flykter. I mellomtiden drukner Röschen, Fausts første kjærlighet, seg i fortvilelse. Mefistofeles griper Faust og drar ham ned til Helvete.

## Innspillinger
**Faust* (revisjon fra 1852) Bielefeld Opera, solister, kor, Bielefeld filharmoniske orkester, dirigert av Geoffrey Moull (CPO, 1994).
**Faust*- soloster (Bo Skovhus, Franz Hawlata, Robert Swensen, Brigitte Wohlfarth, Hillevi Martinpelto, med flere; Südfunkchor Stuttgart;  Rundfunkorchester des SWF Kaiserslautern; dirigent Klaus Arp; Capriccio CD-plateselskap.) (1994) Denne innspillingen er av den originale versjonen.

## Referanser


## Kilder
**The Viking Opera Guide* ed. Holden (Viking, 1993)
**The Oxford Illustrated History of Opera* ed. Parker (OUP, 1994)
*Del Teatro (in Italian)
*Amadeus Online
Norges Castingforbund

**Norges Castingforbund** (**NCF**) er et norsk forbund for castingsport, tilsluttet Norges idrettsforbund og International Casting Sport Federation.

Forbundet har sin historie tilbake til 1952 da Norges Flue- og Slukkasterforbund ble stiftet. Det ble i 1959 erstattet av Norsk Kasteunion, som senere byttet navn til det nåværende Norges Castingforbund. 

NCF samarbeider med Norges Jeger- og Fiskerforbund for å spre opplysning om og skape interesse for ferdighet i bruk av sportsfiskeutstyr, samt legge forholdene til rette for bedre utvelgelse av utstyr.

NCF har ca. 3&nbsp;300 medlemmer (2003). Forbundets president er Terje Slydahl, mens generalsekretær er Marius H. Johannessen.

## Eksterne lenker
*
Herstedvester Fængsel

**Herstedvester Fængsel** (tidligere kaldt **Anstalten ved Herstedvester**) er et fengsel under det danske Direktoratet for Kriminalforsorgen, med den spesifikke oppgave å fullbyrde fengselsstraff, især til innsatte som avsoner lange fengselsstraffer og er hardt belastet kriminelt, sosialt og av misbruk. Anstalten har mange års erfaring med sexkriminelles avsoning og behandling. De fleste av de innsatte får psykiatrisk eller psykologisk hjelp og behandling. De fleste innsatte er dømt for forbrytelser som drap, grov vold, voldtekt og annen sedelighetskriminalitet.

## Historie
Anstalten ved Herstedvester ble oppført og tatt i bruk i 1935 til fullbyrdelse av dommer til forvaringsdømte («psykopatforvaring» og «psykopatfengsel» som det ble kalt dengang). Dengang var det ledelsesmessig underlagt Statsfængslet i Vridsløselille, men i 1971 besluttet Justisministeriet at anstalten fremover skulle fungere som en selvstendig institusjon.

## Kapasitet
Herstedvester er et lukket fengsel, men der er også en åpen avdeling. Der er i alt plass til 153 innsatte, herav er det 138 lukkede plasser – hvorav de 10 er for kvinner samt 15 plasser i den åpne avdeling. Der er dessuten også særlige lukkede avdelinger for innsatte med psykiske problemer, for tidsubestemte anbrakte fra Grønland samt for sedelighetsdømte.

## Hverdag og beskjeftigelse
De innsatte blir tilbudt en 37 timers arbeidsuke med eksempelvis verkstedsarbeide, gartneroppgaver eller vedlikeholdelse av bygningene samt kan de arbeide med montasje, tre, metall, grønlandsk kunsthåndverk, depot og lager. Der tilbys også undervisning i følgende;
* allmenn voksenutdannelse i dansk, engelsk og matematikk
* dansk undervisning for utlendinger
* spesialundervisning i dansk, engelsk, matematikk og grønlandsk
* selvstudium på allmenn voksenutdannelse og høyere forberedelseseksamen
* produksjonsfag

I «fritiden» har de innsatte mulighet for en del forskjellige aktiviteter, eksempelvis gåturer, fotball, være på biblioteket, daglige vareinnkjøp samt lave aftensmat. Der holdes også gudstjeneste og andre arrangementer i fengselets kirke.

## Referanser
Universitetet i Qatar

**Universitetet i Qatar** (arabisk: جامعة قطر *Jami'at Qatar*) er det eneste statlige universitetet i Qatar. Campusen ligger i utkanten av hovedstaden Doha, like nord for byen. I 2009 hadde universitetet 8&nbsp;221 studenter, hvorav 73 % var kvinner. Kursa er på arabisk (utdanning, kunst og samfunnsfag) og engelsk (naturvitenskap, ingeniørvitenskap og økonomi).

Universitetet ble grunnlagt som et utdanningsfakultet gjennom et dekret av Emiren av Qatar i 1973, og hadde da 150 studenter. Dette ble gjort om til Universitetet i Qatar i 1977.

## Referanser


## Eksterne lenker
* Universitetets nettsted (arabisk)
* Universitetets nettsted (engelsk)
Hustveitsåta

**Hustveitsåta** er et fjell vest for Saudafjorden, på grensa mellom Suldal og Sauda kommuner i Rogaland fylke. Det går merket sti til toppen fra Jonegarden på Hustveit helt sør i Sauda kommune.

I fjellområdet er det villrein, etter utsettinger i 1990-årene.

## Fotnoter



## Referanser
University of Fiji

**University of Fiji** (forkorta **UniFiji**) er et universitet i Saweni i Lautoka på Fiji. Det ble oppretta i 2004 under akademisk ledelse av Fiji Institute of Applied Studies og finansiell støtte av Arya Pratinidhi Sabha of Fiji, en hinduistisk utdanningsorganisasjon.

## Eksterne lenker
* Universitetets nettsted
L’abandon d’Ariane

***L'abandon d'Ariane*** Op. 98 (*Oppgivelsen av Ariane* eller, på tysk, *Die Verlassene Ariadne*) er en opera i en akt av Darius Milhaud til en fransk libretto av Henri Hoppenot, basert på gresk mytologi. Den er den andre av de tre *Opéras-Minutes* (minioperaer) som Milhaud komponerte. Den kom mellom *L'enlèvement d'Europe* Op. 94 og *Le délivrance de Thésée* Op. 99, med librettoer også av Henri Hoppenot (1891–1977), en fransk diplomat. De tre operaene sammen varer omtrent tjuesju minutter.   
__NOTOC__
## Oppføringshistorie
Den første oppføringen av trilogien - *L'enlèvement d'Europe*, *L'abandon d'Ariane* og  *Le délivrance de Thésée* - var ved Hessisches Staatstheater Wiesbaden, Tyskland 20. april 1928 og med Joseph Rosenstock dirigert. Fremføringen var i tysk oversettelse av Rudolph Stephan Hoffmann.

*L'abandon d'Ariane* har blitt spilt inn flere ganger, men blir sjelden spilt live.

## Roller

## Kilder
*Amadeus Almanac, lest 6. oktober 2008

## Eksterne lenker
* Milhaud, his diplomat librettists, and the influence of Brazil, i The Boeuf chronicles, Pt. 30, av Daniella Thompson.
Forsyningstilsynet

**Forsyningstilsynet**, tidligere **Energitilsynet**, er en uavhengig tilsynsmyndighet som fungerer som konkurransetilsyn for den danske energisektoren. Energitilsynet hører under Klima- og Energiministeriet.

Det er Energitilsynets mål at energimarkedet skal være så effektivt og gjennomsiktig som mulig. Konkret regulererer tilsynet monopolselskapenes priser og leveringsbetingelser, herunder betingelsene for å få adgang til transmisjons- og distribusjonsnettet. Energitilsynet ble dannet i 2000 og erstattet Elprisudvalget og Gas- & Varmeprisudvalget.

Medlemmene av tilsynet utpekes av ministeren for en periode på fire år.

## Eksterne lenker
*
Det Centrale DNA-profilregister

**Det Centrale DNA-profilregister** er et dansk register over DNA-profiler innsamlet av politiet.
Registeret ble opprettet 1. juli 2000 og styres av Rigspolitiets DNA-seksjon i København. Registeret brukes til å identifisere personer i straffesaker eller ved ulykker.

En lovendring i 2005 sidestilte DNA med fingeravtrykk når det gjelder innsamling og registrering. Det vil si at politiet i dag registrerer profiler fra personer som er eller har vært siktet for en forbrytelse som kan gi fengsel i mere enn ett år og seks måneder, eller i visse tilfelle i saker om barnepornografi.

Registeret består av en persondel som inneholder personidentifiserede DNA-profiler og en spordel som inneholder ikke-personidentifiserede DNA-profiler. Persondelen har over 65&nbsp;000 DNA-profiler og spordelen 37&nbsp;000 DNA-profiler (pr. 1. oktober 2010). Med tiden vil antallet i DNA-profilregisteret høyst sannsynlig svare til Fingeraftryksregisteret, hvor ca. 250&nbsp;000 er oppført.

## Eksterne lenker
* Retsinformation – Lov om oprettelse af et centralt dna-profilregister
* Politiet – DNA – Sådan bruger politiet DNA 
* Etisk råd – Et DNA-profil-register, som omfatter alle borgere i Danmark? Etiske overvejelser
Fengselsstraff

**Fengselsstraff** er en type straff som innebærer frihetsberøvelse i et fengsel. Fengselsstraff har historisk vært knyttet til blant annet religiøs moral, samfunnets behov for beskyttelse fra lovbrytere og voldsutøvere, og forsøk på å hindre lovbrudd gjennom avskrekking.

Ved betinget fengselsstraff blir fullbyrdelsen av fengselsstraffen helt eller delvis utsatt med en prøvetid, mens *ubetinget* fengselsstraff innebærer at straffen *skal* sones. Elektronisk fotlenke kan i enkelte land være et alternativ til ubetinget fengsel.

Historisk innebar livsvarig fengselsstraff at en ble fengslet på livstid, selv om det var mulig å benådes. I moderne tid har mange land innført begrensninger på hvor lenge en kan sone, eller løslater fanger etter utløpet av en minstetid.

## Se også
* Varetektsfengsling
* Vaktarrest

## Referanser
§ 77-eftersyn

**§ 77-eftersyn** er i Danmark et kontrollettersyn av kjøretøyer utført av politiet uten en konkret mistanke om et straffbart forhold. Politiet kan undersøke kjøretøyet for feil og mangler samt kontrollere at føreren er i besittelse av et førerkort og for øvrig oppfyller betingelsene for lovlig å føre kjøretøyet. Vurderes kjøretøyet å være til fare for trafikksikkerheten, kan dets kjennemerkene inndras.

Ettersynet foretas med hjemmel i færdselsloven §&nbsp;77. Ettersynet kan såvel skje av enkelte kjøretøy som i form av en razzia hvor en hel rekke trafikanter på en bestemt strekning kontrolleres.

I henhold til færdselsloven §&nbsp;55 kan politiet uten konkret mistanke om et straffbart forhold kreve at en trafikant avgir en utåndings-, spytt- eller svetteprøve. Ved konkret mistanke om overtredelse av lovens regler om kjøring i påvirket tilstand kan politiet dessuten forlange en blod- eller urinprøve.

## Se også
* Visitationszone
Visitationszone

**Visitationszone** (eventuelt **besigtigelses- og visitationszone**) er i Danmark et avgrenset område hvor politiet uten en konkret mistanke om at et straffbart forhold er begått av den pågjeldende, kan visitere borgere og undersøke tøy og tasker. Formålet er å kontrollere om de forbipasserende bærer ulovlige kniver eller våpen på seg. Politiet kan også gjennomsøke biler og andre kjøretøyer i sonen.

Visitationszoner etableres med hjemmel i politiloven §&nbsp;6, som blant annet fastslår at politidirektøren skal gi en skriftlig begrunnelse for etableringen av sonen, dens utstrekning og det tidspunkt beslutningen gjelder for.

## Eksterne lenker
* Oversikt over nåværende og tidligere visitationszoner
Manistee (Michigan)

**Manistee** er en by og administrasjonssentrum i fylket Manistee County, Michigan, USA, vest på den sørlige halvøya ved Michigansjøen. Byen har navn etter elven Manistee. Navnet har ojibwe-indiansk opprinnelse, men betydningen er usikker. Misjonæren John Stronach og 16 andre menn grunnla 16. april 1841 den første permanente, hvite bosetting ved munningen av elven – i første omgang for å reise et sagbruk. Natt til 9. oktober 1871 ble praktisk talt hele byen ødelagt av en voldsom skogbrann – på få timer nær samtidig med Peshtigo-brannen og utbruddet av Chicagos store bybrann, og katastrofale branner ved bl.a. Port Huron. Ved folketellingen i 2010 hadde byen 6226 innbyggere.

## Kjente personer fra Manistree
* Olaf Swenson - født i Manistree
* Robert Wadlow - døde i Manistree

## Referanser


## Eksterne lenker
* 
*  Innbyggertall 2010 - 2019 – United States Census Bureau
Verdensarven i Tyskland

**Verdensarven i Tyskland** omfatter 55 oppføringer på UNESCOs verdensarvliste i Tyskland.

Forbundsrepublikken Tyskland undertegnet UNESCO-konvensjonen i 1976, mens Den tyske demokratiske republikk undertegnet konvensjonen i 1988.

UNESCOs verdensarvkomité avholdt sitt møte i 1995 i Berlin.

Kulturpolitikken styres i Tyskland av delstatene, ettersom den ikke er overlatt den føderale regjering med hjemmel i den tyske grunnloven. Det er dermed delstatene som foreslår verdensarvstedene, men deres forslag til verdensarvsteder samordnes og vurderes av Konferansen av delstatenes ministre for utdanning, vitenskap og kultur (*Kultusministerkonferenz*).
 

## Verdensarvsteder

## Truede verdensarvsteder
Kølnerdomen ble en periode oppførte på listen over truede verdensarvsteder, men ble strøket fra listen i 2006 da planer om høyhus i umiddelbar nærhet til kirken ble skrinlagt.

## Strøket verdensarvsted

Dresden Elbedalen ble oppført som verdensarvsted i 2004, men mistet sin status 25. juni 2009. Kulturlandskapet Dresden-Elbedalen er en ca. 18 kilometer lang strekning fra Pillnitzslottet i sørøst til Übigauslottet i bydelen Pieschen, i vest. Oppføringen av broen Waldschlösschenbrücke medførte at området ble strøket fra UNESCOs verdensarvliste.

## Referanser


## Eksterne lenker
* 
* «Welterbe»; unesco.de (tysk)
Revisortilsynet

**Revisortilsynet** er en dansk tilsynsvirksomhet etablert i 2003 i henhold til kapittel 9 i *Lov nr. 302 af 30. april 2003 om statsautoriserede og registrerede revisorer*.

Det er Revisortilsynets oppgave å foreta kvalitetskontroll av statsautoriserte og registrerte revisorer og revisjonsvirksomheter, samt å utarbeide retningslinjer for gjennomførelse av denne kvalitetskontroll og dertil knyttet innrapportering.

Revisionstilsynet ble etablert i forbindelse med den generelle internasjonale skjerpelse av tilsynskravene til revisjonsvirksomheter i kjølvannet av den amerikanske Enron-skandalen, hvor energigiganten Enron Corporations revisorer viste seg å ha medvirket til systematisk regnskapsmessig svindel.

Revisortilsynet består av ni medlemmer som utpekes av Erhvervsstyrelsen. Erhvervsstyrelsens administrasjon fungerer som sekretariat og administrasjon for Revisortilsynet.

Revisortilsynet utarbeider en årlig redegjørelse over den utførte kvalitetskontroll, og det utsteder likeledes retningslinjer til gjennomførelse av kvalitetskontrollen.

Revisortilsynet er utelukkende en tilsynsvirksomhet og kvalitetskontroll, hvorimot klager over revisorer og deres arbeide skal innberettes til Revisornævnet.

## Eksterne lenker
*
Politiforbundet

**Politiforbundet** er en dansk fagforening som organiserer ansatte i politiet. Foreningen hadde  medlemmer per januar 2012.

Politiforbundet har sin historie tilbake til 1902 og regner seg som verdens eldste politifaglige organisasjon. I sin nåværende form ble Politiforbundet dannet i 1998/1999 gjennom en sammenslåing av Dansk Politiforbund (stiftet 1902), Dansk Kriminalpolitiforening (stiftet 1920) og Politiets og Domstolenes Tjenestemandsforening.

Foreningen har til formål å ivareta medlemmenes faglige, sosiale og økonomiske interesser. Den er medlem av Centralorganisationen af 2010.

Medlemsbladet *Dansk Politi* utkommer 10 ganger årlig.

Formann er Peter Ibsen.

## Referanser


## Eksterne lenker
*
Politiskolen (Danmark)

**Politiskolen** er Danmarks politis sentrale utdannelsesinstitusjon, som dels forestår den ca. fire år lange utdannelse til politibetjent, og dels etter- og videreutdannelse av det eksisterende politipersonalet. Politiskolen er beliggende i Brøndbyøster.

Skolen, som ble etablert som Statens Politiskole i juli 1914, er organisert som en avdeling under *Rigspolitiet* og ledes av en politimester. Skolen har ca. 500 studenter og 130 ansatte.

Før skolens etablering krevde det ikke en bestemt formell utdannelse å bli ansatt i politiet, dog var Københavns Politiskole etablert i 1909. Først i 1944 fikk den statlige skolen permanente lokaler – dengang på Artillerivej på Islands Brygge. Siden 1996 har skolen holdt til i Brøndbyøster.

For å bli opptatt på skolen må man gjennomgå fire prøver, en helseundersøkelse hos egen lege og eventuelt en legefaglig vurdering hos *Rigspolitiet*s bedriftslege. Man kan forberede seg til prøven på skolens nettsider, på samme måte som mange folkehøyskoler i Danmark tilbyr forberedelseskurs.

## Eksterne lenker
* Om Politiskolen på Politi.dk
* Uddannelsens hjememside
* Politiskolen – historien om politiets vigtigste resurse
De Kongelige Stalde

**De Kongelige Stalde** er et omfattende stallanlegg som ligger i bygningene rundt om ridebanen ved Christiansborg slott på Slotsholmen i København.

Det har vært et betydelig hestehold på slottet og derfor også et betydelig stallanlegg. Hestehold er det stadig med et antall hester som benyttes av Kongehusets Stald-Etat. Andre deler er innrettet til vognmuseum med de gamle hestekjøretøyer. Endelig er noen deler omdannet til andre formål som kontorer og garasjer for kongehusets biler.

## Historie
### De Kongelige Stalde ved Københavns slott
Allerede på 1500-tallet lå det bak Københavns slott et større sikksakk-formet stallanlegg, som rommet kongens hester og vognpark. I 1590 talte en utenlandsk reisende 52 hester i stallene.

På den hesteinteresserte Christian&nbsp;Vs tid på slutten av 1600-tallet var det ca. 170 hester og 152 ansatte i den kongelige stall-etaten. Det var direkte adgang til stallene fra slottet via en løngang, og kongen kom her daglig.

Frederik&nbsp;IV iverksatte derfor i årene etter sin tronbestigelse i 1699 en større ombygning av stallanlegget, som førte til en rektangulær ridebane omgitt av nye stallbygninger og vognremise.

Foruten selve stallene ble det i 1703–05 oppført en prektig barokkbygning ut til Frederiksholms Kanal, som skulle fungere som bolig for stallmesteren og personalet ved de kongelige staller. Stallmestergården finnes stadig og rommer i dag Undervisningsministeriet og Kirkeministeriet.

### De Kongelige Stalde ved Christiansborg slott

Kort etter sin tronbestigelse i 1730, tok Christian&nbsp;VI initiativ til å nedrive det umoderne Københavns slott for å gi plass til et nytt overdådig barokkslott, som kunne være en verdig ramme om eneveldets kongemakt: det første Christiansborg slott. I den forbindelse ble det gamle stallanlegget bak Københavns slott også revet ned for å gi plass til et nytt og større stallanlegg. Stall-etatens mange hester ble i mellomtiden oppstallet på Frederiksberg slott, Charlottenborg og Rosenborg slott.

Det nye og stadig eksisterende stallanlegget ble oppført 1738–1745 av arkitektene Elias David Häusser og Nicolai Eigtved. Det omfattet en utendørs ridebane og et innendørs ridehus, mens det meste av stueetasjen i bygningene rundt om ridebanen ble innrettet som staller med plass til i alt 87 ridehester og 165 kjørehester. Deler av dette stallanlegget står fortsatt uforandret med sitt ekstravagante utstyr av marmorsøyler og marmorkrypper.

Antallet av hester kulminerte i 1789, da det var oppstallet 270 hester på Christiansborg. I løpet av 1900-tallet ble hestene langsomt fortrengt av biler, og i dag er knapt 20 hester oppstallet i De Kongelige Stalde. 

## Referanser
Københavns Politis Rytteriafdeling

**Københavns Politis Rytteriafdeling** var det ridende politiet i København.

Københavns Politi hadde igjennom tiden som andre steder hatt et ridende politikorps. Men i 1972 ble det ridende politi i København nedlagt, og den siste politirytter var Eigil på hesten Mona.

I 1990 ble det opprettet en forening av rideinteresserte politifolk, Politihestens Venner. Denne foreningen hadde blant annet som formål å få gjenopprettet en ridende avdeling under Danmarks politi.

I 1997 ble det av politidirektør Hanne Bech Hansen iverksatt et forsøk hvor man fra rytteriavdelingen i Malmö lånte to trente politihester. Heretter ble fire ridekyndige politifolk fra Politihestens Venner utstyrt med disse hestene, og det ble i sommerhalvåret gjennomført forsøk med ridende politi i København.

I juni 1998 ble det som oppfølgning på det vellykkede forsøket heretter besluttet å oppretteKøbenhavns Politis Rytteriafdeling. Avdelingen fikk som en start utlånt stall på Christiansborg Ridebane i forlengelse av De Kongelige Stalde. Sideløpende hermed iverksatte Københavns Politi en ombygning av den eksisterende politihundeavdelingen på Artillerivej, og utbygde denne med stallbygninger og fasiliteter til å huse rytteriavdelingen.

I november 1998 sto stallen klar på Artillerivej, og rytteriavdelingen flyttet til de nye fasilitetene.

Den 1. desember 2012 ble Københavns Politis Rytteriafdeling nedlagt i forbindelse med en spareplan.

Avdelingen hadde fra sin opprettelse i 1998 og frem nedleggelsen hele tiden bestått av 8–10 medarbeidere og 10–12 hester.

## Referanser


## Eksterne lenker
* Politihestens Venner
Ridende politi

**Ridende politi** er politi til hest (i noen land også kamel).

Arbeidet som ridende politi innebærer til hverdags patruljering. Ridende politi deltar ellers ved arrangementer, parader og demonstrasjoner. 

India har størst antall ridende politi i verden. En av de mest kjente politistyrkene med ridende politi er Royal Canadian Mounted Police. Rytterkorpset i Oslo politidistrikt har 14-18 hester som har tilhold i den gamle offiserstallen på Akershus festning.

## Historie

London Bow Street Horse Patrol ble operativt i 1763. 

På 1850-tallet var det beredne avdelinger i de fleste land i Europa, og dette spredte seg etterhvert rundt i verden og finnes nå i mange land.

## Referanser


## Eksterne lenker
*
La fille aux cheveux de lin

***La fille aux cheveux de lin*** (*Piken med linhåret*) er en komposisjon av den franske komponisten Claude Debussy. Den er den åttende av komponistens Préludes, Book I (1909-1910). Stykket er 39 takter langt og varer omkring to og et halvt minutt. Det er et av Debussys mest innspilte stykker, både i sin originale versjon og i forskjellige arrangementer. Den er i tonearten Gess-dur.

Pianisten Walter Morse Rummel (1887-1953) urfremførte *La Fille aux cheveux de lin* 26. juli 1910 i Casino, Stockbridge, Massachusetts.

Det finnes ett tidligere upublisert stykke, skrevet av Debussy ca. 1882, med samme tittel. Stykket er dedisert til (den rødbrun hårete) sangerinnen Marie Blanche Vasnier som den mye yngre Debussy ønsket å lage sanger for inspirert av hennes stemme. Teksten er fra diktet *La fille aux cheveux de lin* nr. 4 av *Chansons écossaises* (skotske sanger) fra Charles Leconte de Lisles *Poemes antiques* (antikke dikt), utgitt av Alphonse Lemerre i Paris, 1874. Charles-Marie-René Leconte de Lisle (1818-1894) ledet den parnassiske skolen av poeter.

I 2016 gjorde den kanadiske duoen *The Bombadils* sin egen versjon av komposisjonen.

## Referanser
Brouillards

**Brouillards** eller "Tåke" er det første preludium i Claude Debussys andre sett med preludier. Den kan betraktes som det mest harmonisk komplekse i hele serien av preludier, og tenderer mot polytonalitet.

## Referanser
Nulle Finsen

**Olufa «Nulle» Finsen** (1869–1950) var en dansk forfatter.

Nulle Finsen var datter av stiftamtmann, senere innenriksminister Hilmar Finsen. Hun var lærer ved Slomanns skole i årene 1891–1904. Hun skrev *Fra Bjørnsons sidste Aar: Erindringer fra Aulestad og Paris* (1913); *Fra Bjørnsons Hjem* (1917) samt en del artikler og kronikker i danske og utenlandske tidsskrifter.

## Kilder
* ''Kraks Blå Bog 1949''
Skalite

**Skalite** og **Skalité** kan vise til:

*Skalite, fjell i Polen
*Skalite, hoppbakke ved byen Szczyrk i Polen
*Skalité, landsby i Slovakia
Grand Prix de Denain

**Grand Prix de Denain** er et fransk éndagsritt i landeveissykling som går i Denain i Nord-Frankrike. Rittet ble første gang arrangert i 1954. Rittet er en del av UCI EuropeTour, der det er rangert med 1.1.

## Vinnere

## Eksterne lenker
*
L’amore medico

***L'amore medico*** (*Elskeren som lege*) er en opera i to akster av komponisten Ermanno Wolf-Ferrari. Den er basert på Molieres komedie *[[L'Amour médecin]]*, verket benytter en libretto på italiensk av Enrico Golisciani. Den hadde premiere 4. desember 1913 på Hoftheater i Dresden under tittelen *Der Liebhaber als Arzt*.

Operaens premiere i USA fant sted i 25. mars 1914 ved Metropolitan Opera i New York City.

## Roller

}25. mars 1914(dirigent: Arturo Toscanini)
|-
|Lucinda, *Arnolfos datter* || sopran || || Lucrezia Bori
|-
|Clitandro, *Lucindas beundrer* || tenor ||  || Italo Cristalli
|-
|Lisetta, *en tjener* || sopran ||  ||Bella Alten
|-
|Arnolfo || baryton || || Antonio Pini-Corsi
|-
|Tomes, *en lege* || bass || || Léon Rothier
|-
|Desfonandres, *en lege* || bass || || Andrés De Segurola
|-
|Macroton, *en lege* || baryton || || Robert Leonhardt
|-
|Bahis, *en lege* || tenor || || Angelo Badà
|-
|Notar || bass || ||  Paolo Ananian
|}

## Innspillinger
Det finnes ingen kommersielt tilgjengelige innspillinger av hele operaen, men overturen og intermessoet finnes begge i:

**Wolf-Ferrari: Orchestral Works**, BBC Philharmonic Orchestra
*Dirigent: Gianandrea Noseda
*Innspillingsdato: 2009
*Plateselskap: Chandos, 10511 (CD)

## Referanser


## Kilder
*Waterhouse, John C.G. (1992), 'Amore medico, L' in *The [[New Grove Dictionary of Opera]]*, ed. Stanley Sadie (London) ISBN 0-333-73432-7
Ugeskrift for Retsvæsen

***Ugeskrift for Retsvæsen*** (i juridisk litteratur ofte forkortet **UfR** eller simpelthen **U**) er et dansk tidsskrift som utgis av forlaget Thomson. Tidsskriftet inneholder alle de vesentligste avgjørelsene fra Højesteret samt prinsipielle dommer og kjennelser fra Sø- og Handelsretten og landsrettene. Dommene gjengis som hovedregel i full tekst, men det tilføyes et resumé (også kalt *domshoved*). Andre dommer gjengis kun som resumé.

Tidsskriftet har også et litterært avsnitt som inneholder juridiske artikler, kommentarer til dommer og anmeldelser.

I tillegg til papirversjonen utkommer *Ugeskriftet* også tidsskriftet i en nettutgave med utvidede søke- og oppslagsmuligheter.

I juridisk litteratur henvises det ofte til dommer ved hjelp av henvisninger til *Ugeskriftet*. Det foregår oftest i formen *U XXXX.YYY Z D/K*. Her angir *XXXX* årgangen for *Ugeskriftet*, *YYY* angir sidetallet, *Z* angir instansen som har avsagt avgjørelsen og *D/K* angir om avgjørelsen er en dom eller en kjennelse. Sistnevnte opplysning angis dog ikke konsekvent. For eksempel henviser *U 2005.3014 V* til den kjennelse fra Vestre Landsret som er gjengitt i *Ugeskriftet* fra 2005, side 3014.

Andre nevneverdige danske doms- og avgjørelsessamlinger er for eksempel *Tidsskrift for Familie- og Arveret* (TFA), *Tidsskrift for Kriminalret* (TfK), *Tidsskrift for Bygge- og Boligret* (TBB), *Kendelser om Fast Ejendom* (KFE), *Tidsskrift for Skatter og Afgifter* (TFS), *Forsikrings- og Erstatningsretlige Domme* (FED) samt *Miljøretlige Afgørelser og Domme* (MAD). De utgis likeledes alle av forlaget Thomson.

## Historie
*Ugeskrift for Retsvæsen* utkom første gang i 1867 og avløste *Tidsskrift for Retsvæsen*. Det var de samme folkene som sto bak, og det første nummeret i 1867 ble redigert av overrettssakfører P.&nbsp;Casse og auditør J.H. Mundt.

Man forventet dengang at det ville komme en gang i uken, og at det ville bli til cirka 75 ark (1&nbsp;200 sider) i året, hvilket har endret seg til i dag å være ca. 3&nbsp;000 sider i året. Prisen var seks riksdaler årlig, men det var kun en bindingsperiode på tre måneder.
## Eksterne lenker
*
Gi en liten blomst

***Gi en liten blomst*** er et musikkalbum med Cowboy-Laila, utgitt i 1980.

## Sporliste

# «Gi en liten blomst»
# «I hemmelighet»
# «Boy»
# «Sangen fra far»
# «Naturen er mitt hjem»
# «Den gamles drøm»
# «Heia Løten»
# «Cowboy-Laila»
# «Rich and Poor»
# «Taper på guds vei
# «Bestemors grå hår»
# «Brevet fra Canada»
# «Bak en rute grå»
# «Ditt liv»

## Eksterne lenker
Seier’n er vår

**Seier'n er vår** kan være:
*Seier'n er vår (sang) 
*Seier'n er vår (Fleksnes), Fleksnes-episode
*Seier'n er vår (film), fransk spillefilm fra 1979
*Seier'n er vår (TV-serie), norske komiserie fra 1994
*Seier'n er vår (album), musikkalbum fra Ute til lunch
Anne-Lise Marstein

**Anne-Lise Marstein** (født 23. august 1962) er en norsk lokalpolitiker for Arbeiderpartiet. Hun var partiets ordførerkandidat i Lom kommune ved valget i 2007 og i 2011. Etter 2011-valget inngikk Arbeiderpartiet og Senterpartiet i kommunen et samarbeid, som blant annet gav Marstein vervet som varaordfører. Samarbeidet fortsatte etter valget i 2015. Hun stilte ikke til valg i 2019. 

Fra 2005 arbeidet Marstein som arbeidsleder ved attføringsbedriften Giax. I mai 2011 blei hun sagt opp fra denne stillinga. Saken kom samme høst for retten, der Marstein fikk medhold i at oppsigelsen var usaklig.

## Referanser
Kommunistloven

**Kommunistloven**, formelt *Lov om Forbud mod kommunistiske Foreninger og mod kommunistisk Virksomhed*, var en dansk lov som ble vedtatt 22. august 1941 og som forbød kommunistiske partier og organisasjoner i Danmark, herunder først og fremst Danmarks Kommunistiske Parti.

Loven, som ble vedtatt av en enig Riksdag, trådte i kraft med tilbakevirkende kraft. Den var en legalisering av politiets arrestasjon av de vel 300 kommunistene som hadde vært tilbakeholdt siden 22. juni 1941 i Horserød og gjorde det også fremover mulig å internere og arrestere kommunister med henvisning til at de utgjorde en fare for statens sikkerhet. Tre riksdagsmedlemmer, herunder Villy Fuglsang, ble arrestert med hjemmel i kommunistloven. 150 av de danske kommunistene ble sendt til Stutthof konsentrasjonsleir i Polen, hvor 22 av dem døde.

Loven anses å være i strid med den grunnlovssikrede foreningsfriheten. Grunnlovstridigheten har dog vært omdebattert, idet det for lovens overensstemmelse med grunnloven har vært hevdet at det forelå en nødrettssituasjon. Ved vedtagelsen av kommunistloven ble de tre kommunistiske medlemmene av Riksdagen arrestert. Arrestasjonene ble ikke konkret godkjent av Riksdagen (som dog enstemmig hadde vedtatt loven), men ble alene godkjent av statsminister Thorvald Stauning, hvorfor det av lovens kritikere hevdes at også arrestasjonene var grunnlovsstridige.

Etter annen verdenskrig ble loven i *[[Ugeskrift for Retsvæsen]]* omtalt som «skjendig», og interneringen av de danske kommunistene regnes for å være et av de sorteste kapitler i ''samarbejdspolitikken''s historie.

## Litteratur
* *De forvarede – politiske fanger 1941-45*, af Leif Larsen, Gyldendal 2001

## Referanser
Politiklagemyndigheden

**Den Uafhængige Politiklagemyndighed**, i dagligtale **Politiklagemyndigheden**, er en dansk myndighet som har til oppgave å etterforske straffbare forhold begått av politipersonale i tjenesten samt saker om personer som er avgått ved døden eller er kommet alvorlig til skade som følge av politiets inngripen, eller mens den pågjeldende var i politiets varetekt. Videre har Politiklagemyndigheden til oppgave å behandle og treffe avgjørelse i saker hvor det er klaget over politipersonalets adferd.

Politiklagemyndigheden ble etablert som følge av en endring av retsplejeloven, som  trådte i kraft 1. januar 2012.

Myndigheten ledes av et råd og en direktør, og utøver sine funksjoner i full uavhengighet av både politiet og Anklagemyndigheden.

Sekretariatet er beliggende i Aarhus.

Politiklagemyndigheden har et nært samarbeid med den norske politiklagemyndigheten, Spesialenheten for politisaker, og har blant annet inngått avtale om mulighet for utveksling av myndighetenes etterforskere i utdannelsesøyemed. Det har også i 2013 og 2014 vært avholdt fellesseminarer for de to myndighetene henholdsvis i Bergen og i Aarhus. Ved det seneste møtet deltok likeledes en representant fra de relevante svenske myndigheter.

## Se også
* Bevismiddeltilsynet

## Referanser


## Eksterne lenker
*
How We Feel

***How We Feel*** er et musikkalbum med So Much Hate, utgitt i 1987. Dette er punkernes debutalbum. Albumet er innspilt og mikset i Oslo våren/sommeren 1987.

## Sporliste

# «Skyggesiden»
# «Du aleine»
# «Blinded»
# «How We Feel»
# «One Step Closer»
# «How Could It Be Worse Before»
# «Screams»
# «We Can't Change the Past»
# «Green Walls of Power»
# «Double Standards»
# «Apathy»
# «Til lykke med dagen»
# «Tanker fra et menneske»
# «Do You Really Care»
# «Tortur»
# «Wake Up»

## Eksterne lenker
Anita Sletten Nuvstad

**Anita Helen Sletten Nuvstad** (født 30. juni 1967 i Kvam) er en norsk lokalpolitiker for Arbeiderpartiet. Hun var medlem av kommunestyret i Sel kommune fra 1999 og varaordfører fra 2007 til 2015. 

## Referanser
Lisbeth A. Larsen

**Lisbeth Amundstuen Larsen** (født 9. februar 1956) er en norsk lokalpolitiker for Arbeiderpartiet. Hun satt i kommunestyret i Vestre Toten kommune i 20 år og var varaordfører fra 2003 til 2015.Hun var leder for  Arbeiderpartiet i kommunen i femten år. 

## Referanser
Giskegodset

**Giskegodset** var en samling jordeiendommer hovedsakelig på Sunnmøre eid av forskjellige adelsætter til det ble gitt til den dansk-norske kongen av Gørvel Fadersdatter (Sparre) i 1582, enke etter riksråd Lave Brahe. Gørvel Fadersdatter hadde da utvidet godset med oppkjøp av gårder på Sunnmøre. Hannibal Sehested fikk skjøte på Giskegodset av Fredrik III den 19. desember 1648. I 1657 ble godsets eiendommer på Sunnmøre solgt til Gabriel Marselis fra Holland. Hans Holtermann eide deler av godset omkring 1750 og foresto da restaureringen av godsets kirke. Holtermann solgte eiendommen videre til sin fetter Nils Hagerup. 

Giske gård var hovedbruket og godset besto omkring 1600 ellers av 196 gårdsbruk hvorav 126 på Sunnmøre, 57 i Romsdal og 13 i Nordland. 

## Referanser




## Litteratur
* Stein Ugelvik Larsen og Jarle Sulebust: I balansepunktet Kapittel 24. (Ålesund 1994) 
* Kjeldeskriftfondet ved Per-Øivind Sandberg: Gørvel Fadersdatters regnskap over Giske og Giskegodset 1563, Kjeldeskriftfondet (Oslo 1986)

## Eksterne lenker
* Diplomatarium Norvegicum
* Godset, om Giskegodset og annet gods i Norge i middelalderen, artikkel hos Norgeshistorie.no